《浣溪沙 再赠梁姬文正》
明代·范文光

夙世刚修半面缘，西风吹上五湖船，秋来瘦骨倍堪怜。

痴想只湖魂孟浪，闲情空对影留连，相思同入药炉煎。

作者简介：（?—1652）明四川内江人。天启间举人。崇祯中历官工部主事、南京户部员外郎，告归。张献忠入川，文光纠众相抗。永历时任右佥都御史，巡抚川南。以恶总督李乾德，遂入山不视事。清兵克嘉定，自杀。